करिब तीन सय विद्यार्थी र प्रोफेसरहरूबीच परराष्ट्रमन्त्री महतपछि दाहालको मन्तव्य भारतीय र श्रीलंकन दूताबासका अधिकारीले समेत सुने। यो मन्तव्य विचार पुर्याएर सम्पादन गरिएको दस्तावेज जस्तो लाग्थ्यो, जसमा उनले केपी ओली सरकारले चीनसँग गरेका सहमती सम्झौता अगाडि बढाउन अहिलेको सरकार प्रतिवद्ध रहेकोदेखि नेपालसँग सम्बन्धित चीनका हरेक चासोलाई समेट्न खोजेका थिए।
